એક્સિસ બેન્ક પોતાના ગ્રાહકો માટે ટુંક સમયમાં ખાસ સુવિધા રજૂ કરવા જઈ રહી છે. આ સુવિધા છે વોટ્સએપ પર રૂપિયાની ચુકવણી ! આ અંગે જાણવા મળતી વિગતોનુસાર બેન્કે આ નિર્ણય યૂનિફાઇડ પેમેન્ટ સિસ્ટમ એટલે કે યૂપીઆઈમાં વધતી સંભાવનાઓને લઈને કર્યો છે. એક્સિસ બેન્કના એક વરીષ્ઠ અધિકારીના જણાવ્યાનુસાર પેમેન્ટ માટે યૂપીઆઈ અગ્રણી છે. તેના કારણે બેન્ક તેના ગ્રાહકોને વધારી સારી સગવડ પૂરી પાડી શકશે. તે માટે બેન્ક વોટ્સએપ, ઉબર, ઓલા અને સેમસંગ જેવી કંપનીઓ સાથે પેમેન્ટની સુવિધા માટે ચર્ચા કરી રહી છે. યૂપીઆઈના માધ્યમથી થતાં નાણાકીય વ્યવહારોમાં એક્સિસ બેન્કની ભાગીદારી 20 ટકાની છે.